Nadškofija Ljubljana

Molitev križevega pot Slovenska Kalvarija
2019-04-12 17:00 (Europe/Ljubljana)
Društvo Združeni ob Lipi sprave, Pastoralno središče sv. Jožefa, Društvo Slovenija v svetu, Rafaelova družba, Nova slovenska zaveza, Vseposvojitev in druge organizacije vabijo ob 30-letnici samostojne države ter ob radijskem misijonu na cvetni petek, 12. aprila 2019, ob 18. uri v cerkvi Sv. Jožefa v Ljubljani, k molitvi križevega pota Slovenska Kalvarija.
Molitev križevega pota želi biti duhovno prizadevanje na poti k resnici in spravi med nami. Ob 19. uri sledi sveta maša, ki jo bo daroval ljubljanski nadškof metropolit msgr. Stanislav Zore. Med obredi bo prilika za sv. spoved.
Zasl. prof. dr. Janez Juhant
Vir: Katoliška Cerkev

Glasbeno-literarni nokturno z naslovom Iskanje Boga v pesmi in poeziji
2019-04-11 18:30
Teološka fakulteta Univerze v Ljubljani v četrtek, 11. aprila 2019, ob 19.30 pripravlja postni duhovno-kulturni večer na arkadnih hodnikih fakultete na Poljanski ulici 4 v Ljubljani.
Gre za glasbeno-literarni nokturno z naslovom Iskanje Boga v pesmi in poeziji. Ob spevih postnih melodij in besed izpod peresa pesnika Franceta Balantiča se bomo skupaj podali naproti skrivnosti velike noči. Program pripravlja zbor župnije Trnovo, bogoslovci ljubljanskega semenišča in študentje Teološke fakultete.

Vir: Katoliška Cerkev

Pro-life izobraževanje za mlade: Nerojeno življenje in splav
2019-04-11 17:00 - 19:00
Pro-life izobraževanja so večeri, namenjeni mladim srednješolcem in študentom, ki si želijo nekaj več, so aktivni in si želijo biti sprememba v družbi. Predavanja bodo potekala med 18. in 20. uro od 7. marca do 23. maja 2019 v Ljubljani (Potočnikova 8 a). Predavatelji bodo spregovorili o splavu, kontracepciji, umetni oploditvi in evtanaziji.
6. srečanje: 11. 4. 2019, Nerojeno življenje in splav
predava: Katarina Nzobandora, vodja programov za pomoč po izkušnji splava

Kdaj se človeško življenje začne in kako se razvija?
Metode splava.
Zgodovina splava v Sloveniji in po svetu.
Teža odločitve in situacija matere, ki se znajde v stiski.
Posledice splava za žensko, družino in širše okolje.

7. koncert Sakralnega abonmaja: MPZ Anton Foerster in duhovniški oktet Oremus
2019-04-10 18:30
Na 7. koncertu Sakralnega abonmaja bodo gostovali Mešani pevski zbor Anton Foerster iz Ljubljane in duhovniški oktet Oremus pod vodstvom Damjane Božič Močnik.
Izvajali bodo skladbe iz postnega časa in velikega tedna, na sporedu bodo predvsem skladbe slovenskih skladateljev, s poudarkom na glasbeni zapuščini Antona Foersterja.
Koncert bo v sredo, 10. aprila 2019, ob 19.30 v uršulinski cerkvi sv. Trojice v Ljubljani.

Vstopnine ni, zaželeni prostovoljni prispevki!
Vir: Katoliška Cerkev

Okrogla miza Krščanski pogled na šport
2019-04-10 10:00 - 16:00
ŠportKAT – Salezijanska animacija športa in Založba Družina v sredo, 10. aprila 2019, ob 11. uri vabita v Galerijo Družina (Krekov trg 1, Ljubljana) na okroglo mizo Krščanski pogled na šport.
V prvem delu bodo predstavljeni Dati vse od sebe, novi cerkveni dokument o krščanskem pogledu na šport, nova knjiga o pastorali športaVeč kot igriščeter priročnik s predlogi srečanj športne skupine Usposobljeni za srečo.
Na okrogli mizi bodo sodelovali mariborski nadškof msgr. Alojzij Cvilk, pri Slovenski škofovski konferenci odgovoren za mlade, pastoralni teolog dr. Andrej Šegula, vodja Salezijanske animacije športa Boštjan Jamnik SDB ter Natali Hari, mlada športnica in nekdanja prostovoljka v ŠportKAT ligi.
Vir: Katoliška Cerkev.

Predstavitev realizacije celotne dejavnosti mreže Karitas v letu 2018 ter dobrodelne akcije Pomagajmo preživeti in živeti
2019-04-09 10:00
Slovenska karitas bo na novinarski konferenci, ki bo potekala v torek, 9. aprila 2019, ob 11.00 v prostorih Družine (Krekov trg 1, Ljubljana), predstavila pomoč celotne mreže Karitas v Sloveniji v letu 2018 ter pričetek dobrodelne akcije Pomagajmo preživeti in živeti družinam, starejšim in posameznikom v Sloveniji.
Sodelovale bodo socialne delavke iz škofijskih karitas, ki bodo predstavile aktualne stiske uporabnikov splošno-dobrodelnih programov materialne pomoči in svetovanja. Spregovorili bomo o predlaganem ukinjanju dodatka za delovno aktivnost tudi v primerih opravljanja prostovoljskega dela.
Več na spletni strani Katoliške Cerkve.

Radijski misijon radia Ognjišče
2019-04-06 - 2019-04-13
Od nedelje 7. aprila, do sobote, 13. aprila, nas bodo nagovarjali: kardinal, nadškof, kar osemnajst (18) duhovnikov, tri redovne sestre, pet glasbenih skupin in kopica mladih laikov.
Več na spletni strani Radia Ognjišče.

Odprtje razstave: Križev pot - Boleslav Čeru
2019-04-05 18:00
Slikar Boleslav Čeru iz Kranja je Frančiškanskemu samostanu Brezje poklonil cikel slik “Križev pot”. Razstavo v hodniku Frančiškanskega samostana bomo odprli v petek, 5. aprila, po večerni sveti maši.
Likovne upodobitve Križevega pota so se v preteklosti precej spreminjale. Sprva so upodabljali predvsem začetek in konec Križevega pota. Ob koncu 17. stoletja se je uveljavila varianta s štirinajstimi postajami. Zlasti velike zasluge za to ima pater Leonardo Portomavriški (1676–1751), ki je posvetil kar 576 novih Križevih potov.
Boleslav Čeru je likovni samorastnik, njegovo tridesetletno likovno ustvarjanje je iz začetnega ljubiteljskega preraslo v intenzivno slikanje. Redno razstavlja na samostojnih in skupinskih razstavah po Sloveniji in tujini. Je član Likovnega društva Kranj.
Križev pot, ki ga je Boleslav Čeru poklonil Frančiškanskemu samostanu Brezje bomo v hodniku samostana odprli v petek, 5. aprila, po večerni sveti maši.

Pro-life izobraževanje za mlade: Vera, Cerkev in Pro-life
2019-04-04 17:00 - 19:00
Pro-life izobraževanja so večeri, namenjeni mladim srednješolcem in študentom, ki si želijo nekaj več, so aktivni in si želijo biti sprememba v družbi. Predavanja bodo potekala med 18. in 20. uro od 7. marca do 23. maja 2019 v Ljubljani (Potočnikova 8 a). Predavatelji bodo spregovorili o splavu, kontracepciji, umetni oploditvi in evtanaziji.
5. srečanje: 4. 4. 2019, Vera, Cerkev in Pro-life
predava: Matevž Mehle, duhovni asistent in direktor kolegija SKAM

Stališče različnih religij do splava, kontracepcije, evtanazije in umetne oploditve.
Stališče Cerkve – rigoroznost ali globlji uvid?
Izvir Življenja, resnica in odpuščanje.

Pro-life izobraževanje za mlade: Božji načrt za naše telo
2019-03-28 17:00 - 19:00
Pro-life izobraževanja so večeri, namenjeni mladim srednješolcem in študentom, ki si želijo nekaj več, so aktivni in si želijo biti sprememba v družbi. Predavanja bodo potekala med 18. in 20. uro od 7. marca do 23. maja 2019 v Ljubljani (Potočnikova 8 a). Predavatelji bodo spregovorili o splavu, kontracepciji, umetni oploditvi in evtanaziji.
4. srečanje: 28. 3. 2019, Božji načrt za naše telo

Telo kot svetišče Svetega Duha.
Telo kot dragocen dar, ki ni namenjen samemu sebi, temveč podaritvi v ljubezni.
Poročni pomen telesa in najgloblja hrepenenja moških ter žensk.
Poklicanost v zakon in Božji načrt.
Podaritev na poti izven zakona.

Praznik Gospodovega oznanjenja
2019-03-24 - 2019-03-25
Mesto Nazaret je po vsem svetu že dva tisoč let znano po dogodku, o katerem poroča evangelist Luka in ki se ga spominjamo trikrat na dan zjutraj, opoldne in zvečer, ko se oglasijo zvonovi in molimo: »Angel Gospodov je oznanil Mariji …« Skrivnost Gospodovega oznanjenja in učlovečenja se je dogodila v skromnem prostoru, ki je danes pod novo nazareško baziliko Oznanjenja. Tu je preprosta nazareška deklica Mirjam-Marija pristala na povabilo božjega poslanca nadangela Gabrijela, da postane mati učlovečenega božjega Sina. Tu je izrekla za zgodovino človeštva najpomembnejši ‘da’ in s tem se je začel uresničevati božji načrt odrešenja. Praznik Gosopodovega oznanjenja praznujemo 9 mesecev pred praznikom Jezusovega rojstva, 25.3.
Več o vsebini praznika lahko preberete na spletni strani Revije Ognjišče.

Spomladansko srečanje za člane ŽPS za II. in IV. arhidiakonat
2019-03-23 07:30 - 12:00
Vabimo vas na drugo spomladansko srečanje članov ŽPS in drugih župnijskih sodelavcev, ki bo v soboto, 23. marca. Srečanje bo potekalo v Zavodu sv. Stanislava, od 8.30 do 13.00.

v soboto, 23. marca pa srečanje za člane ŽPS iz II. in IV. arhidiakonata oz. dekanij: Radovljica, Kranj, Šenčur, Tržič, Škofja Loka, Vrhnika, Cerknica, Ribnica, Grosuplje.

Če se srečanja ne morete udeležiti na termin določen za vašo dekanijo, ste dobrodošli tudi na preostali termin.

Program srečanja
8.30 Sprejemanje prijav
9.00 Molitev
9.20 Pozdrav g. nadškofa
9.30 Predavanje Petra Kokotca, Kaj pomeni biti Cerkev?
10.00 Odmor
10.30 Delo po skupinah
12.45 Sklep srečanja
13.00 Kosilo
Program srečanja bo vključeval predavanje Petra Kokotca na temo Kaj pomeni biti Cerkev? V drugem delu srečanja bomo z udeleženci v različnih skupinah prepoznavali, kaj dela našo župnijo živo in enkratno.

Udeleženci boste lahko izbirali med naslednjimi področji dela oz. skupinami:
BOGOSLUŽJE: 1. Oblikovanje pobožnosti in bogoslužja; 2. Liturgični sodelavci.
OZNANJEVANJE: 1. Kateheza mladih (samo 1. termin); 2. Kateheza odraslih; 3. Urejanje spletnih in Facebook strani, župnijskega lista/oznanil; 4. Kako voditi svetopisemsko skupino? (samo 2. termin)
DOBRODELNOST: 1. Župnija ‒ skupnost, ki daje.
ŽIVO OBČESTVO: 1. Kako organizirati župnijski dan/žegnanje?
VODENJE/ORGANIZACIJA: 1. Vodenje sej ŽPS in pastoralnih skupin; 2. Koordinacija sodelavcev in dejavnosti ob povezovanju župnij.

Vabljeni člani ŽPS, župnijski sodelavci, ki opravljate različne cerkvene službe ter vsi, ki vas tematika zanima!

Pro-life izobraževanje za mlade: Teologija telesa in različne moralne dileme
2019-03-21 17:00 - 19:00
Pro-life izobraževanja so večeri, namenjeni mladim srednješolcem in študentom, ki si želijo nekaj več, so aktivni in si želijo biti sprememba v družbi. Predavanja bodo potekala med 18. in 20. uro od 7. marca do 23. maja 2019 v Ljubljani (Potočnikova 8 a). Predavatelji bodo spregovorili o splavu, kontracepciji, umetni oploditvi in evtanaziji.
3. srečanje: 21. 3. 2019, Teologija telesa in različne moralne dileme
predava: Tina Čerin, socialna pedagoginja, avtorica številnih člankov in otroške slikanice ter dolgoletna sodelavka Zavoda ŽIV!M

Telo ustvarjeno za ljubezen in kot odsev Boga.
Odraz Božje ljubezni na našem telesu.
Stran poti, ki so za današnjo družbo nekaj povsem normalnega: kontracepcija, pornografija, ločitev, splav… v luči Teologije telesa.

Teološki simpozij 2019: Vseživljenjska kateheza
2019-03-20 08:00 - 12:00
Letošnji teološki simpozij bo posvečen vseživljenski katehezi in bo pred veliko nočjo, v postnem času. V to tematiko nas bo vse uvedlo že pastirsko pismo naših škofov na začetku postnega časa. Ob treh predavanjih in pogovorih po njih bomo skupaj odkrivali najprej svetopisemske in teološke temelje vseživljenjske kateheze. Nato bomo iskali poti, kaj napraviti, da bo vseživljenjska kateheza vključena v poslušanje ljudi, h kateremu nas vedno znova vabi papež Frančišek, in v stopanje na pot skupnega iskanja odgovorov na njihove konkretne potrebe, v katerih so zaradi svojih življenjskih situacij. Na koncu bomo odkrivali, kako v iskanju in oblikovanju priložnosti za vstopanje Boga v naša in življenja naših skupnosti Teološka fakulteta že vrsto let ponuja več izpopolnjevalnih programov, ki vsi temeljijo na krščanskem pojmovanju človeka. V konkretnih primerih gre za Duhovno akademijo, Duhovno izpopolnjevanje, Karitas, Zakonsko in družinsko terapijo, Supervizijo in Geštalt pedagogiko.
Dnevni red:
9.00 Uvodna molitev
9.10 Uvodni pozdrav nadškofa
9.20 Poslušnost Duhu, vseživljenjsko poglabljanje Kristusovega učenca (as. mag. Damjan Ristić)
10.00 Pogovor po predavanju
10.20 Odmor
10.50 Vseživljenjska kateheza kot odgovor na življenjske potrebe ljudi (doc. dr. Ivan Platovnjak)
11.30 Pogovor po predavanju
11.40 Vseživljenjska kateheza kot osebnostna rast in izpopolnjevanje (župnijske) skupnosti (prof. dr. Stanko Gerjolj)
12.20 Pogovor po predavanju z vsemi predavatelji
12.55 Sklepna molitev
13.00 Možnost kosila
Kraj: Letošnji teološki simpozij bo v Stični 20. marca 2019.
Ivan Platovnjak DJ
koordinator teološkega simpozija

Teden družine 2019: Majhni koraki
2019-03-18 - 2019-03-25
Med praznikom sv. Jožefa (19. marca) in Gospodovim oznanjenjem (25. marca) tradicionalno obhajamo teden družine. Lani so bili v središču zakonci, letos pa družine z majhnimi otroki, ki jim je namenjeno prav letošnje pastoralno leto. Na župnije boste po pošti prejeli nekaj vzorčnih primerov preprostih spodbud, ki jih zavod Pridi.com letos izdaja pod naslovom Majhni koraki. Vsaka pot v veri se namreč začenja z majhnimi koraki. Prav je, da znamo mladim družinam približati, kateri so ti mali koraki, ki jih lahko naredijo sami. Pomembno pa je tudi za vse druge, ki že »hodijo v veri«, da pokažejo razumevanje za te prve korake. Poleg teh zgibank bo priložena tudi preprosta igra – origami –, ki bo spodbudila otroke in starše k izkazovanju konkretnih dejanj ljubezni. Podrobnejše informacije še sledijo.
Urad za družino pri SŠK

Praznik sv. Jožefa, moža Device Marije
2019-03-18 - 2019-03-19
God in praznik sv. Jožefa, moža Device Marije in Jezusovega skrbnika obhajamo 19. marca.
Kolikor je zanesljivo znanega o sv. Jožefu, je zapisano v evangelijih po Mateju in Luku (prim. Mt 1,1–2,23; Lk 1,5–2,52). Genealogija obeh evangelijev ga uvršča med potomstvo kralja Davida (prim. Mt 1,16; Lk 1,27). Čeprav je bil kraljevskega rodu, Jožef ni bil bogat. Po vsej verjetnosti je bil reven, kar je razvidno iz daru samo »dveh grlic ali dveh golobov« (Lk 2,24) ob Jezusovem darovanju v templju (bogatejše družine so bile po judovski postavi dolžne darovati več, prim. 3 Mz 12,8). Jožefova družina je izvirala iz Betlehema v Judeji, vendar se je on preselil v Nazaret v Galileji, kjer je opravljal tesarsko obrt. Jožef se v evangelijih zadnjič omenja ob Jezusovem obisku templja v starosti približno 12 let (prim. Lk 2,41–52). Predvidevamo, da je Jožef umrl že pred začetkom Jezusovega javnega delovanja. Ostale zgodbe v zvezi z njegovo osebnostjo (npr. njegova domnevna visoka starost in ovdovelost v času poroke z Marijo), nimajo realne zgodovinske osnove in so bile ustvarjene z namenom zadovoljiti ljudsko radovednost o podrobnostih iz njegovega življenja.
Več o vsebini praznika lahko preberete na spletni strani Katoliške Cerkve.

Vseslovensko srečanje mož 2019
2019-03-16 07:45 - 16:00
Voditelji in predstavniki moških skupin po Sloveniji pripravljajo drugo vseslovensko srečanje očetov, mož in sinov z naslovom Srečen in uspešen?, ki bo v soboto, 16. marca 2019, v Zavodu sv. Stanislava v Šentvidu pri Ljubljani.

Program se začne s slavljenjem mož ob 8.45 in nadaljuje s sv. mašo, ki jo bo daroval p. Vili Lovše, DJ. O Božjem načrtu, kako doseči srečo in uspeh v poslovnem in družinskem življenju bosta spregovorila p. Branko Cestnik CMF in pastor Steve Telzerow. Znotraj programa je predviden tudi čas za pogovor v majhnih skupinah in za štiri delavnice:

o uspehu v poslu in družini;
o boju s pornografijo;
o slavilni molitvi;
pričevanja mož.

Srečanje se zaključi ob 17.00 z blagoslovom in zakramentom bolniškega maziljenja.
Na srečanje so lepo vabljeni vsi možje: škofje, duhovniki, redovniki in laiki, tako poročeni kot samski, ločeni ali ovdoveli.
Za več informacij in za prijavo na dogodek obiščite spletno stran: moskaduhovnost.si.
Luka Mavrič, tajnik Urada za družino Nadškofije Ljubljana

Pro-life izobraževanje za mlade: Razvoj pro-life po svetu in pri nas
2019-03-14 17:00 - 19:00
Pro-life izobraževanja so večeri, namenjeni mladim srednješolcem in študentom, ki si želijo nekaj več, so aktivni in si želijo biti sprememba v družbi. Predavanja bodo potekala med 18. in 20. uro od 7. marca do 23. maja 2019 v Ljubljani (Potočnikova 8 a). Predavatelji bodo spregovorili o splavu, kontracepciji, umetni oploditvi in evtanaziji.
2. srečanje: 14. 3. 2019, Razvoj pro-life po svetu in pri nas
predava: Tina Čerin, socialna pedagoginja, avtorica številnih člankov in otroške slikanice ter dolgoletna sodelavka Zavoda ŽIV!M

Zakaj in predvsem kako se je razvijalo pro-life gibanje.
Temelji zagovornikov življenja od spočetja do naravne smrti.
Namen nastanka pro-life organizacij in njihovo delo.
Iskanje lastne poklicanosti v delovanju za življenje.

Sakralni abonma - VIS Ridiamo
2019-03-13 18:30
Koncert Sakralnega abonmaja z odlomki iz Matejevega in Janezovega pasijona skladatelja J. S. Bacha ter Stabat Mater G. B. Pergolesija bo v sredo, 13. marca 2019, ob 19.30, v uršulinski cerkvi Sv. Trojice v Ljubljani.
Koncert bo oblikovala Vokalno–inštrumentalna skupina Ridiamo, pod vodstvom Tineta Beca.
Vstopnine ni, zaželeni so prostovoljni prispevki!

Koncert zbora Schola Cantorum Richmond in Ljubljanski madrigalisti
2019-03-10 18:30
Koncert zbora Schola Cantorum Univerze Richmond iz Virginije v ZDA, ki ga vodi dirigent Jeffrey Riehl, na klavirju pa jih spremlja Mary Beth Bennett, bo v nedeljo, 10. marca 2019, ob 19.30 v uršulinski cerkvi Sv. Trojice v Ljubljani.
Gostom iz tujine so bodo na koncertu pridružili Ljubljanski madrigalisti, pod vodstvom zborovodkinje Klare Maljuga. Zbora bosta predstavila skladbe iz slovenske in svetovne sakralne glasbene dediščine.
Vstopnine ni, zaželeni so prostovoljni prispevki!

Romanje na Brezje za udeležence akcije 40 dni brez alkohola in za vse, ki trpijo zaradi alkohola
2019-03-09 09:00
V soboto, 9. marca 2019, bo romanje na Brezje in bo namenjeno v spodbudo vsem, ki sodelujejo v akciji 40 dni brez alkohola in v podporo tistim, ki kakorkoli trpijo zaradi alkohola.

Pričetek bo ob 10. uri s sveto mašo, ki jo bo daroval p. dr. Christian Gostečnik. Sledilo bo predavanje dr. Gostečnika z naslovom Kako je možno premagati vzorec zasvojenosti v družini?. Pričevali bodo zakonski par, duhovnik in samski moški z osebno izkušnjo odvisnosti.

Slovenska karitas

Vir: Katoliška Cerkev

Spomladansko srečanje članov ŽPS za I. in III. arhidiakonat
2019-03-09 07:30 - 12:00
Vabimo vas na spomladansko srečanje članov ŽPS in drugih župnijskih sodelavcev, ki bo v soboto, 9. marca. Srečanje bo potekalo v Zavodu sv. Stanislava, od 8.30 do 13.00.

V soboto, 9. marca bo srečanje za člane ŽPS iz I. in III. arhidiakona oz. dekanij: Ljubljana-Center, Ljubljana-Moste, Ljubljana-Šentvid, Ljubljana-Vič/Rakovnik, Kamnik, Domžale, Litija, Zagorje)

Če se srečanja ne morete udeležiti na termin določen za vašo dekanijo, ste dobrodošli tudi na preostali termin.

Program srečanja
8.30 Sprejemanje prijav
9.00 Molitev
9.20 Pozdrav g. nadškofa
9.30 Predavanje Petra Kokotca, Kaj pomeni biti Cerkev?
10.00 Odmor
10.30 Delo po skupinah
12.45 Sklep srečanja
13.00 Kosilo
Program srečanja bo vključeval predavanje Petra Kokotca na temo Kaj pomeni biti Cerkev? V drugem delu srečanja bomo z udeleženci v različnih skupinah prepoznavali, kaj dela našo župnijo živo in enkratno.

Udeleženci boste lahko izbirali med naslednjimi področji dela oz. skupinami:
BOGOSLUŽJE: 1. Oblikovanje pobožnosti in bogoslužja; 2. Liturgični sodelavci.
OZNANJEVANJE: 1. Kateheza mladih (samo 1. termin); 2. Kateheza odraslih; 3. Urejanje spletnih in Facebook strani, župnijskega lista/oznanil; 4. Kako voditi svetopisemsko skupino? (samo 2. termin)
DOBRODELNOST: 1. Župnija ‒ skupnost, ki daje.
ŽIVO OBČESTVO: 1. Kako organizirati župnijski dan/žegnanje?
VODENJE/ORGANIZACIJA: 1. Vodenje sej ŽPS in pastoralnih skupin; 2. Koordinacija sodelavcev in dejavnosti ob povezovanju župnij.

Vabljeni člani ŽPS, župnijski sodelavci, ki opravljate različne cerkvene službe ter vsi, ki vas tematika zanima!

Postno romanje po Rožnovenski poti
2019-03-09 07:30 - 11:30
Prijatelji Rožnovenske poti vabijo na tradicionalno postno romanje po Rožnovenski poti.
“Bog je dal molitvi Rožnega venca takšno moč,
da ni nobenega osebnega, narodnega in mednarodnega problema,
ki se ne bi dal rešiti z molizvijo SVETEGA ROŽNEGA VENCA in z našo žrtvijo.”
Sr. Lucija dos Santos
Letošnje postno romanj
Ob 8.30 uri bo sv. maša, takoj zatem pa se bomo zbrali pred baziliko Marije Pomagaj na Brezjah.
Na približno 12 km dolgo pot se bomo odpravili v vsakem vremenu. Romanje traja predvidoma štiri ure.
Prosimo vas, da poskrbite za primerno obleko in obutev.
Prisrčno vabljeni!
Informacije: Jana Grohar 041 271635 Matevž Kleč 040 553417
Vir: spletna stran Marija.si

Prva nacionalna konferenca o duhovni in religiozni oskrbi v Sloveniji
2019-03-08 08:00
V Domu sv. Jožef v sodelovanju s Teološko fakulteto UL pripravljajo prvo nacionalno konferenco o duhovni in religiozni oskrbi, ki bo potekala 8. marca 2019.
Namen konference je spregovoriti o temeljih in pomenu duhovne ter religiozne oskrbe v različnih javnih institucijah. Podali bodo pregled religiozne in duhovne oskrbe v Sloveniji ter spoznali izkušnje iz Poljske in nekaterih evropskih dežel na tem področju. Konferenca je namenjena vodilnim inzaposlenim v različnih ustanovah, kjer se srečujejo z duhovno in religiozno oskrbo, duhovnikom, teologom, socialnim delavcem, prostovoljcem… S predstavitvijo in izmenjavo mnenj želijo vsem, ki se srečujejo z religiozno in/ali duhovno oskrbo, ponuditi možnost predstavitve svojega mnenja ali razmišljanja o dosedanji in prihodnji organiziranosti, izobraževanju in praksi duhovne oskrbe v Sloveniji. Konferenca bo potekala v Domu sv. Jožefa.
Program:
petek, 8. marca 2019
9.00: odprtje
9.30: Predavanje: Duhovna in religiozna oskrba v slovenskem prostoru danes.
– doc. dr. Andrej Šegula
– izr. prof. dr. Branko Klun
Odmor
11.00: Predavanje: Razlikovanje med duhovno in religiozno oskrbo – različni nivoji oskrbe (primer Poljske)
– prof. dr. Piotr Krakowiak (predavanje bo iz angleščine prevajano v slovenščino)
Odmor za kosilo
14.00: Okrogla miza: Utrip duhovne in religiozne oskrbe v Slovenji
– Matej Jakopič, vojaški vikar
– Robert Friškovec, zaporniški vikar
– Igor Jereb, policijski vikar
– msgr. Miro Šlibar, Medškofijski odbor za pastoralno zdravja
Moderatorka: Irena Švab Kavčič, Dom sv. Jožef Celje
Zaželene prijave do 6. marca. Udeležba na konferenci je brezplačna, predviden je prispevek za kosilo.
Za prijave in informacije smo na voljo preko elektronske pošte info@jozef.si ali telefonsko na 059 073 800

Pro-life izobraževanje za mlade: Biti za življenje znotraj kuture smrti
2019-03-07 17:00 - 19:00
Pro-life izobraževanja so večeri, namenjeni mladim srednješolcem in študentom, ki si želijo nekaj več, so aktivni in si želijo biti sprememba v družbi. Predavanja bodo potekala med 18. in 20. uro od 7. marca do 23. maja 2019 v Ljubljani (Potočnikova 8 a). Predavatelji bodo spregovorili o splavu, kontracepciji, umetni oploditvi in evtanaziji.

Datumi in teme srečanj:
1. srečanje: 7. 3. 2019, Biti za življenje znotraj kuture smrti
predava: Tina Čerin, socialna pedagoginja, avtorica številnih člankov in otroške slikanice ter dolgoletna sodelavka Zavoda ŽIV!M

Biti za življenje – kaj pomeni? Zakaj je to vprašanje sploh postalo tako pomembno?
Odkrivanje in razkrivanje zgodovine kulture smrti in kje vse jo lahko danes srečamo.
Ostajati zvest v spoštovanju in ljubezni do življenja v današnjem času.

Sveta maša in koncert ob 100. obletnici rojstva prof. Janeza Boleta.
2019-03-07 17:00
Ob 100. obletnici rojstva prof. Janeza Boleta se bomo s sveto mašo v baziliki Marije Pomagaj poklonili njegovemu delu.
Janez Bole, slovenski glasbeni pedagog in zborovodja je bil rojen 7. marec 1919 na Brezjah na Gorenjskem. Od leta je 1946 živel v Ljubljani, kjer je končal je študij slavistike na Filozofski fakulteti in študij zgodovine glasbe na Akademiji za glasbo v Ljubljani.
V svojem več kot petinpetdesetletnem umetniškem delovanju je ustanovil ali na novo oblikoval in vodil enaindvajset zborov, med njimi Slovenski oktet (od ustanovitve do leta 1957), Akademski pevski zbor Tone Tomšič, zbor Slovenske filharmonije in Slovenske madrigaliste. Snemal je za slovenske in tuje radijske postaje in za RTV Slovenija. Kot dirigent in umetniški vodja je gostoval z različnimi vokalnimi skupinami skoraj po vseh evropskih državah in na Kitajskem. Petindvajset let je poučeval na Srednji glasbeni in baletni šoli v Ljubljani. Za svoje umetniško in pedagoško delo je prejel Župančičevo nagrado za življenjsko delo leta 2000 in Srebrni častni znak Svobode leta 2002.
V spomin na izjemnega umetnika prof. Janeza Boleta in ob njegovi stoti obletnici rojstva bo ob 18.00 uri v baziliki Marije Pomagaj sveto mašo daroval upokojeni nadškof msgr. Alojz Uran.
Pri sveti maši bo sodeloval APZ sv. Cecilije z nekdanjimi pevci Slovenskih madrigalistov, pod vodstvom zborovodkinje Janje Dragan Gombač. Izvajali bodo Gounodevo mašo v C – duru, postne pesmi in Gallusov Ecce quomodo moritur iustus.
Vabljeni!
Vir: spletna stran Marija.si

Vabilo Slovenske karitas za postni čas 2019
2019-03-05 - 2019-04-21
Post nas nagovarja k poglobitvi našega odnosa z Bogom, k odpovedi in sočutju z ljudmi v stiskah. Slovenska karitas je za letošnji post pripravila štiri povabila: preventivno spodbudo 40 dni brez alkohola, zbiranje sredstev za pomoč na območjih JV Evrope, vabilo k poglobitvi postnega časa z molitvijo ter postni koledar.
1. Preventivna spodbuda 40 dni brez alkohola
Tokratna postna spodbuda se bo začela na pepelnično sredo, 6. marca in se zaključila na veliko soboto, 20. aprila 2019.
Letos spodbuda nosi podnaslov »ZA odgovoren odnos do alkohola«.Geslo vsakega izmed nas vabi, da smo doma, na cesti, v službi pri delu in v družbi odgovorni brez alkohola in drugih drog. Želimo si lepih odnosov, zdravja, blaginje in pravega veselja v družinah. Radi bi varno prišli na cilj in pri tem ne ogrožali drugih. Svoje delo lahko odgovorno opravljamo, le če smo zbrani in razsodni in skupaj oblikujemo navade in vzorce v družbi.
Vsak dan in vsak korak šteje! Vsak lahko sodeluje osebno, z družino, kot skupina, župnija in v postu v znamenju solidarnosti z vsemi, ki trpijo zaradi alkohola, ne uživa in ne streže alkohola. Prosimo vas, da še posebej povabite ŽPS in člane drugih skupin.
Povabljeni ste tudi na dve romanji, ki bosta še posebej namenjeni v spodbudo vsem, ki sodelujejo v akciji 40 dni brez alkohola in v podporo vsem, ki kakorkoli trpijo zaradi alkohola:
* Brezje– v soboto, 9. marca s pričetkom ob 10.00 s sveto mašo, ki jo bo vodil dr. Christiana Gostečnika. Po sv. maši bo predavanje dr. Christiana Gostečnika z naslovom »Kako je možno premagati vzorec zasvojenosti v družini?«. Pričevali bodo zakonski par, duhovnik in samski moški z osebno izkušnjo odvisnosti.
* Sveta Gora– v nedeljo, 31. marca zbiranje ob 14.30 na prvi postaji križevega pota, ki ga bo vodil Tomaž Kodrič in Vipavska DK. Nadaljevalo se bo s sveto mašo ob 16.00, ki jo bo daroval upokojeni koprski škof msgr. mag. Metod Pirih.
2. Dobrodelna akcija za pomoč JV Evropi
Preko akcije Ne pozabimo škofijske Karitas namenjajo pomoč ljudem v stiski v JV Evropi.
V Gramshu v Albaniji podpiramo nakup zdravil in sanitarnega materiala za preko 1.000 oseb, ki jim sestre pomagajo v ambulanti ali pa z nego na domu ter pri opremi hiš najrevnejšim družinam. Takšno pomoč je lani prejelo 16 družin. V Srbiji Karitas pomaga preko 700 družinam s paketi s hrano in higienskimi pripomočki ter z nego starejših na domu. V BiH podpiramo delovanje ljudske kuhinje v Sarajevu za dnevni obrok preko 160 oseb, pomagamo pri nakupu materiala in obnovi hiš revnim družinam ter podpiramo izvedo taborov za otroke ob pomoči mladih prostovoljcev iz Slovenije. V Makedoniji pa pomagamo 650 gospodinjstvom z osnovnimi potrebščinami in podpiramo ljudsko kuhinjo.
3. Poglobimo postni čas
V letošnjem postu se želimo še posebej spremljali zgodbe današnjih staršev.
V ta namen smo na Slovenski karitas pripravili gradiva za oblikovanje svetih maš ob petkih ali drugih dneh posameznega tedna v postu z vabilom k možnosti, da osrečimo svoje srce, svojo družino, župnijo, da prižgemo lučke upanja tistim, ki so v temi, da dvignemo sklonjene glave in hromim opogumimo korak. Teme brošure pod uvodnim naslovom in spodbudo »Postni čas – Od petka do petka« se ujemajo s temami na postnem koledarju za otroke.
Na voljo bo posebej za to pripravljen križev pot današnjih staršev, ki se na svoji življenjski poti srečujejo z najrazličnejšimi križi. S križi težkih odločitev, križi neuspehov v vzgoji, odtujenih odnosov, družbe, ki obsoja, bolezni, smrti…ter delavnici za vključevanje mladih v dejavnosti Karitas ter skupaj z mladimi iskati možnost pomagati drugim.
4. Postni koledar
V sodelovanju z revijo Mavrica s postnim koledarjme pripravljamo izziv za otroke, mlade in starše. Teden nasmeha, teden skupne mize, teden molitve, teden zahvaljevanja, teden odpovedi in teden tišine je priložnost, da vsak dan v tednu udejanjamo povabilo na poti do velike noči.
Vsa gradiva so v elektronski obliki na voljo tudi na http://www.karitas.si/post
Če potrebujete dodatna gradiva, se obrnite na 01/300 59 60 ali na info@karitas.si.

Vabim vas, da se odločite vsaj za eno akcijo in jo aktivno izvajate skozi ves postni čas. Odpoved, molitev in dobra dela naj nas peljejo po poti Jezusovega trpljenja do vstajenjskega jutra, ki naj nam okrepi vero in vlije novega upanja.
Mag. Cveto Uršič
Generalni tajnik Slovenske karitas

Vir: Katoliška Cerkev

Postni čas
2019-03-05 - 2019-04-18
V Katoliški Cerkvi na pepelnično sredo, letos bo to 6. marca 2019, začenjamo postni čas, ki bo trajal štirideset dni.[1] Postni čas bomo sklenili z večerno mašo velikega četrtka, ko nastopi sveto velikonočno tridnevje.
Na pepelnično sredo se po cerkvah vsako leto opravlja obred pepeljenja. Duhovnik verniku na glavo simbolično posuje blagoslovljen pepel, s čimer se navzven pokaže notranja razpoložljivost vernika za spreobrnjenje oziroma poboljšanje življenja. Duhovniki in ostali bogoslužni sodelavci v postnem času nosijo bogoslužna oblačila v vijolični barvi.
Pepel je znamenje minljivosti, smrti, pa tudi človekove krhkosti, saj se tudi on po smrti spremeni v prah in pepel. Vernemu človeku je pepel tudi znamenje pokore in prenovitve. Kakor ogenj snov prenovi v pepel, tako naj bi se tudi človek s pokoro prerodil v novega človeka (prim. Ef 4,17–24). Ko mašnik na začetku postnega časa vernikom s pepelom na čelo začrta znamenje križa in izreče: Pomni, človek, da si prah in da se v prah povrneš, napoveduje konec zemeljskega življenja. Vse sčasoma postane pepel, tako veliko in pomembno, kot tudi majhno in nevredno. V svetopisemski govorici pepel pomeni minljivost in nevrednost. Človek se v stiski in ob smrti zave bivanjske omejenosti in si v trenutkih žalosti, prošnje in pokore na glavo posipa pepel.
Postni čas je spokorni čas in obdobje priprave na veliko noč. Kristjani v tem času pri bogoslužju in v zasebnem življenju več premišljujemo o pomenu Kristusovega trpljenja in njegove smrti na križu ter o njegovi velikonočni zmagi življenja nad smrtjo. Tudi Kristus se je pred nastopom javnega delovanja štirideset dni postil v puščavi, o čemer poročajo trije evangelisti (prim. Mt 4,1–11, Mr 1,12–13 in Lk 4,1–13).
Pomenljiv vidik posta je poglobitev osebne povezanosti z Bogom, sredstva za doseganje tega cilja pa so poleg molitve in prejemanja zakramentov sprave in evharistije tudi odpovedi določeni razvadi ali dobrini ter dobra dela. S prejemom zakramenta krsta so pri novokrščenemu odpuščeni in očiščeni vsi grehi. Postni čas duhovnost krsta izpostavlja kot razsežnost sprave med Bogom in človekom.
Strogi post – ko naj bi se samo enkrat v dnevu najedli do sitega – je na pepelnico in veliki petek, zdržek od mesa in mesnih jedi pa vsak petek v postnem času. Namen posta ni prvenstveno v odpovedi določeni hrani in pijači, ampak v spreobrnjenju srca in doseganju večje odprtosti za potrebe bližnjega ter v večji povezanosti z Bogom prek molitve. Cerkev uči, da so dobra dela, post, miloščina ubogim in molitev usmerjena k doseganju osebnega spreobrnjenja in ne sama sebi namen.
Ljudska pobožnost križevega pota
Vir: Katoliška Cerkev

Postne duhovne vaje v vsakdanjem življenju "Kaj se je zgodilo na poti" (Lk 24,35)
2019-03-04 - 2019-03-24
Od 5. marca do 24. aprila 2019, z enim srečanjem na teden, bodo potekale postne duhovne vaje v vsakdanjem življenju.
Duhovne vaje obsegajo:

vsakdanjo osebno molitev po navodilih ob predloženi Božji besedi,
tedensko podelitev v skupini (običajno po sv. maši),
osebno molitveno spremljanje (po želji).

Skupine se srečujejo v naslednjih krajih (župniščih; dobrodošli seveda pa tudi iz sosednjih župnij):V več krajih bodo potekale 7-tedenske duhovne vaje z naslovom “Kaj se je zgodilo na poti” (Lk 24,35). Pripravlja Ignacijev dom duhovnosti iz Ljubljane.
– v župniji Radovljica ob torkih ob 19. uri, začetek 5. 3., vodi p. Jože Roblek DJ;
– v Ljubljani pri Sv. Jožefu (Marijina kapela) ob sredah ob 19. uri, vodi p. Rok Bečan DJ;
– na Mirenskem gradu ob sredah ob 19. uri, vodi ga. Danica Fornazarič;
– v Minoritskem samostanu Olimje (romarski dom) ob četrtkih ob 19. uri (začetek s sv. mašo), od 7. 3. naprej, vodi ga. Marika Mikolič;
– v župniji Sele na Koroškem ob sobotah ob 20. uri, od 9. 3. naprej, vodi g. Andrej Saje;
– v župniji Ljubljana-Polje ob nedeljah ob 20. uri, od 10. 3. naprej, vodita ga. Sonja Pungertnik in ga. Bojana Novljan;
– v župniji Grosuplje ob ponedeljkih ob 18.45 (po sv. maši ob 18. uri), od 11. 3. naprej, vodi ga. Nežica Konjedic;
– v župniji Ivančna Gorica ob četrtkih ob 19.30, od 7. 3. naprej, vodi ga. Renata Strmole;
– v župniji sv. Danijela v Celju, ob torkih ob 17. uri, začetek 12. 3., skupino vodita p. Rok Bečan DJ in ga. Cvetka Krk.
Termin skupin v župniji Ljubljana Dravlje bo sporočen kasneje na spletni strani ignacijevega doma.
Greste na pot? Na vsakdanjo ali na dolgo, v gore ali na obisk … Na pot vabi On, ki se pusti voditi Duhu, prepotuje puščavo, dobi popotno družbo. Kljub oviram in padcem (smrti na poti) pride onkraj, naj gre za goro ali mesto ali za …
In sreča je, da je pred mano pot,
in to, da vem, da slast je v tem, da – grem!
(J. Menart, Vzpon)

Več informacij o metodi in gradivu duhovnih vaj na spletni strani Ignacijevega doma ali na telefon 051 613 374.

Tomaževa proslava 2019
2019-03-04 08:00
V ponedeljek, 4. marca 2019, bo na Teološki fakulteti Univerze v Ljubljani potekala Tomaževa proslava.
Ob 9.00 bo v stolni cerkvi sv. Nikolaja sveta maša, ki jo bo ob somaševanju škofov in duhovnikov daroval ljubljanski nadškof metropolit in veliki kancler Teološke fakultete msgr. Stanislav Zore OFM, nato bo ob 10.30 slavnostna akademija (Velika dvorana Teološke fakultete, Poljanska c. 4, Ljubljana). Slavnostni nagovor bo imel izr. prof. dr. Tomaž Erzar. Sledila bo podelitev diplomskih in magistrskih listin ter potrdil o sklepu študija.

Dodatne informacije: dekanat@teof.uni-lj.si, tel.: 01/4345-810.
Vir: Katoliška Cerkev
